‘Die Kontrak’ se Demi Lee en Ivan betree die Top-20Ivan Roux en Demi Lee Moore van ‘Die Kontrak’. (Foto: Facebook) In vandeesweek se Maroela Media Afrikaanse Top-20 is daar vier snitte wat styg, tien wat daal en drie wat onveranderd bly en drie nuwe liedjies wat die week se Top-20 betree. Manie Jackson het onlangs sy jongste album, Op ’n hoë noot, bekendgestel. Die eerste enkelsnit vanaf dié album, “Donker hart”, betree vandeesweek se Top-20 op nommer 20. Die wenner van VIA se werklikheidsprogram, Die Kontrak, betree ook die Top-20 op nommer 14. Demi Lee Moore, wat dié sangkompetisie gewen het waar ŉ R1 miljoen-platekontrak deur Coleske Artists op die spel was, se debuutalbum, Mis eet slaap herhaal, is tans onder die top-5 bes verkoopte albums in kettingwinkels die afgelope week. Ivan Roux, naaswenner van dié kompetisie, betree ook die week se Top-20 op nommer 17, met sy enkelsnit “Daai ding”.